Den Vest-Sjællandske Avis, 1840-05-29
Frankrig. En Correspondent fra Montevider af 14de Marts giver følgende vigtige Efterretning Den 27de Febr. kom Admiral Dupotet om Bord paa Krigscorvetten "Alemene ved Buenos Ayres, for ifølge den Engelske Agents Skridt at have en Samtale med Felive Arana, Minister for det Udenlandske i den Argentinske Republik. Rosas's Minister skal have gjort Admiralen Forslag, som skulle forelægges den Franske Regjering til Overveielse. Aranas Note skulde sendes til Frankrig med Skibet. "Camille," som den 16de Mai ankom til Brest. Ere disse Forslag antagelige, siger Commerce. Vi vide det ikke, men vi ere overbeviste om, at de ere langt fjernede fra den Underhandlingsbasis, som Rosas forhen har foreslaaet, fordi den værdige og brave Admiral Dupottet ikke holder dem uværdige til det Franske Cabinets Opmærksomhed. En Fred er ønsker lig, men en værdig og sikker Fred. Man begriber at vi ikke kunne besidde Hemmeligheden af de paabegyndte Underhandlinger. Man beretter os kun, at Rosas anerkjender Principet af den fordrede Skadesløsholdelse til Fordeel for vore Landsmænd, og med Hensyn til deres kommende Rettigheder indrømmer dem samme Behandling, som Frankrig indrømmer de Fremmede. Derimod skal Rosas have negtet Erstatning af Krigsomkostningerne og de Betingelser, hvorved vor Handel vil blive sat paa lige Fod med de meest begunstigede Nationer. Vi gjentage det, vi kunne Jntet garantere. Vi melde kun Rygter, men vi tilføie blot, at vi have modtaget dem af meget troværdige Kilder. Jøvrigt troe vi, at disse Forslag have været Gjenstand for Ministerconseilets Forhandlinger den 19de Mai. - Skibet "Camille har endvidere medbragt den Beretning, at der ved dets Afreise udbredte sig den Efterretning, at Rosas atter var valgt til Præsident paa 10 Aar. - Privatbreve bringe de af Rosas foreslaaede Betingelser for Freden, saaledes som de vare opslaaede paa Børsen i Montevide: 1) Den Argentinske Confoederation sender en befuldmægtiget Minister til de Franskes Konge for at hæve de mellem begge Lande værende Stridigheder; 2) Blokaden bliver strax ophævet og Øen Martin-Garcia med alt Krigsmaterial, Skyts o. s. v. tilbagegivet; 3) imidlertid ville alle Franske i Buenos=Ayres blive behandlede paa samme Maade som de Fremmede i Frankrig; 4) den af de Franske Undersaatter forlangte Skadesløsholdelse vil blive ordnet af den Argentinske Befuldmægtigede i Frankrig; 5) hvad Admiralen eller de Franske Agenter have frataget Rebellerne imod Rosas's lovlige Herredømme, skal tilbageleveres inden 40 Dage. - Commissionen til at undersøge Lovudkastet og Overførelsen af Rapoleons Aske har erklæret sig for Jnvaliderkirken, og besluttet, at den Deel af Bygningen, som ligger under Kuppeltaget, med sine fire Capeller, som alle indeholde Attributer og Jnsignier fra Keiserriget, indvies Keiserens Monument; Turennes og Vaubans Gravmæler skulle forblive der, men en særdeles Lov skal bestemme, at der herefter ingen Begravelse maa skee paa dette hellige Sted. Commissionen har endvidere besluttet, at der til Keiserens Ære skal opreises en Rytterstatue, men Pladsen dertil er endnu ikke bestemt. – Af Efterretninger fra Algier sees, at Marschal Valde er gaaet over Atlasbjergene, og at Passet ved Musaja er taget den 1ste Mai efter en hæderlig Fægtning imod Abdel Kaders Tropper. Armeen banede sig Veien til Medeah; de Franskes Tab er ubetydeligt, og Prindserne befinde sig vel.